Diari Oficial de la Generalitat Valenciana


Sumari del DOGV 8504, del 12-03-2019 (2019/2369)

RESOLUCIÓ de 5 de març de 2019, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic per a determinar l'ordre de nomenament de les persones físiques i jurídiques auditores de comptes per part del Registre de Cooperatives per al supòsit regulat en l'article 50 del text refós de la Llei de Cooperatives de la Comunitat Valenciana, aprovat per Decret Legislatiu 2/2015, de 15 de maig.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8504

Data del DOGV
:   12-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2369


Data del document
:   05-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 5 de març de 2019, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic per a determinar l'ordre de nomenament de les persones físiques i jurídiques auditores de comptes per part del Registre de Cooperatives per al supòsit regulat en l'article 50 del text refós de la Llei de Cooperatives de la Comunitat Valenciana, aprovat per Decret Legislatiu 2/2015, de 15 de maig. [2019/2369]  
  
En compliment de la Resolució de 15 de febrer de 2019, de l'encarregat de l'Oficina Central del Registre de Cooperatives de la Comunitat Valenciana, publicada en el Diari Oficial de la Generalitat Valenciana el 19 de febrer de 2019, el dia 5 de març de 2019 en la seu de l'Oficina Central del Registre, a les 12.00 hores es realitza el sorteig públic per a determinar l'ordre de nomenament de les persones físiques i jurídiques auditores de comptes que haja de realitzar el Registre de Cooperatives de la Comunitat Valenciana durant l'exercici 2019 per al supòsit regulat en l'article 50, del text refós de la Llei de Cooperatives de la Comunitat Valenciana, aprovat per Decret Legislatiu 2/2015, de 15 de maig.  
Una vegada llegit públicament el contingut íntegre de la convocatòria del sorteig inserida en el Diari Oficial de la Generalitat Valenciana i després de comprovar que es troben les fitxes de totes les lletres de l'abecedari, s'introdueixen en una bossa opaca i a continuació se n'extrau una d'elles, que resulta ser la corresponent a la lletra «J».  
Per tant, els nomenaments de persones físiques i jurídiques auditores de comptes que s'hagen de realitzar durant l'exercici 2019 per part del Registre de Cooperatives de la Comunitat Valenciana es realitzaran, de manera correlativa, entre aquelles incloses en les llistes provincials d'Auditors i Societats d'Auditoria confeccionades per l'Institut de Comptabilitat i auditoria de comptes, i s'inicia per la primera persona auditora o societat auditora de la lletra «J».  
  
València, 5 de març de 2019.- L'encarregat del Registre: José Ignacio Martínez Estevan.